《崔子虚以公檄出籴作诗寄叶伯永且言其道途之艰因次韵以寄》
宋代·周孚

诗来君马叹玄黄，正坐盐车道路长。倒壑枯槎无复绿，并岩残菊尚馀香。

眼看落日还应眩，心对寒溪却暂凉。昔日维摩君记否，迩来衰病亦怀乡。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。